laion/Wikipedia-Exotic huggingface dataset:
Purjelaud

Purjelaud on veesõidulauale kinnitatud purjemastiga ja tuule jõul ning lainete mõjul liikuv kerge lihtne veesõiduk. Purjelaudu kasutatakse purjetamiseks. Triivi vähendamiseks on laual uim ja osal mudelitest svert ning jalgade toeks jala-aasad. Purjelaud oli algselt lainelaud, mis taglastati harkpoompurjega ja mille külge liigendi abil mast kinnitati. Purjelaud on Polüneesias kasutusel olnud umbes 2000 aastat. Jäigast lauast ja sellel asuvast vertikaalsest purjest koosneva veesõidukiga võtsid polüneeslased ette vahel kogu päeva kestvaid retki. Sellepärast ei ole õige purjelaua leiutamise au ühele inimesele omistada. USA patent number 3 487 800 "Wind-propelled apparatus" ehk "Tuule jõul liikuv seade" (27. veebruarist 1968) on antud 6. jaanuaril 1970 Hoyle Schweitzerile ja James Drake’ile. Nad asutasid ettevõtte Windsurfing International, mis tootis purjelaudu ja müüs litsentse nende tootmiseks. Nad polnud siiski purjelaua leiutajad. 1946–1949 valmistas 10–13-aastane Austraalia koolipoiss Richard Eastaugh koos oma nooremate vendadega paarkümmend kanuud, millel oli bambusest mast purjega. Ta sõitis nendega oma kodulinna Perthi lähedal Swani jõel. Ta patenteeris oma leiutise alles 1983. On üsna kindel, et hilisemad purjelaua leiutajad ei olnud Eastaugh'st ja tema leiutisest teadlikud. 1958 valmistas purjelaua Lõuna-Inglismaal elanud Peter Chilvers. Ta ei patenteerinud seda, kuid teda filmiti purjelauaga sõitmas ja sellest kirjutati (koos fotoga) kohalikus ajalehes. 1964 valmistas purjelaua USA idarannikul Pennsylvanias elanud Newman Darby, kes asutas nende tootmiseks ka ettevõtte, kuid müük ei läinud ja 1960. aastate lõpus lakkas ettevõte töötamast. 1970. aastate lõpus muutus Euroopas purjelauaga sõitmine populaarseks. Suurimad tootjad olid Tabur, F2 ja Mistral. Need tootjad otsisid võimalusi vältida Windsurfing Internationalile litsentsitasu maksmist. Tabur avastas artikli ja filmi Chilversist ning lõpetas tasu maksmise, misjärel Windsurfing International kaebas ta kohtusse. Inglise kohus otsustas, et Chilversi purjelaud ei erine oluliselt Schweitzeri ja Drake'i omast ning et Windsurfing Internationali patent Suurbritannias ei kehti. Seejärel kaebas Windsurfing International Taburi kohtusse Kanadas ja kaotas samuti. 1983 kaebas Windsurfing International kohtusse ka Rootsi tootja Mistrali, kelle kaitse kohtus põhines Darby leiutisel, ja kaotas kolmandat korda. Varsti pärast seda lõpetas Windsurfing International tegevuse. 1984. aasta suveolümpiamängudele võeti kavasse ka purjelaud. 1992. aasta suveolümpiamängudest alates võistlevad purjelaual ka naised. Purjelaud tuli Eestisse 1973. Ain Vilde osales purjespordi maailmameistrivõistlustel Michiganis ja võitis need DN-klassis. Ta tõi koju purjelaua joonised ja protsess läks käima. RS:X, olümpiaklass Purjekas Aerulaud Lainelaud
Kaslased

Kaslased (Felidae) on loomade sugukond, mis kuulub kiskjaliste seltsi ja imetajate klassi. Esimesed kaslased kujunesid umbes 30 miljonit aastat tagasi. Tuntuim kaslaste esindaja on kodukass, kes kodustati umbes 10 000 aastat tagasi.[viide?] Teised tuntud liigid on nn suurte kasside hulka kuuluvad lõvi, tiiger, leopard, jaaguar, gepard ja puuma. Eestis elavad liigid on ilves (Felis lynx) ja kodukass (Felis catus). Kaslaste sugukonda kuulub 41 tänapäeval elavat liiki. Alamsugukond: väikesed kaslased (Felinae) Gepard Acinonyx Karakal Caracal Kuldkass Catopuma Kass Felis Jaguarundi Herpailurus Otselot Leopardus Serval Leptailurus Ilves Lynx Manul Otocolobus Marmorkass Pardofelis Prionailurus Puuma Puma Alamsugukond: suured kaslased ehk pantrid (Pantherinae) Pantrik Neofelis Panter Panthera Alamsugukond: mõõkhambulised kaslased (Machairodontinae) † Alamsugukond: eelkaslased (Proailurinae) †
Garbsen

Garbsen on linn Saksamaal Alam-Saksi liidumaal Hannoveri piirkonnas, Hannoveri loodepoolne eeslinn. Linn paikneb Leine jõe ääres, umbes 11 km Hannoverist loodes. Linna pindala on 79,31 km². 31. detsembril 2016 elas seal 60 853 inimest. Altgarbsen Auf der Horst Berenbostel Frielingen Garbsen-Mitte Havelse Heitlingen Horst Meyenfeld Osterwald Oberende Osterwald Unterende Schloss Ricklingen Stelingen Hérouville-Saint-Clair, Calvados, Alam-Normandia, Prantsusmaa Worksop, Nottinghamshire, Inglismaa, Suurbritannia Farmers Branch, Texas, USA Schönebeck, Saksi-Anhalt, Saksamaa Września, Poola Volker Finke (1948–), jalgpallur, õpetaja ja jalgpallitreener, mängis 16 aastat SC Freiburgis Frank Pagelsdorf (1958–), jalgpallur ja jalgpallitreener Erdoğan Atalay (1966–), näitleja sarjas "Kutsuge Cobra 11" Hannoveri-Braunschweigi-Göttingeni-Wolfsburgi metropolipiirkond Register of German municipalities (2022), vaadatud 7.10.2023. Garbseni koduleht
Võluvägi

"Võluvägi" (originaalpealkiri "Charmed") on aastatel 1998–2006 toodetud USA draamaseriaal kolmest õest, kel on üleloomulikud võimed. Igal nõiast õel on ainulaadsed pidevalt arenevad maagilised võimed, mida nad deemonite ja muude kurjade jõudude vastu võitlemiseks kasutavad. Sarja autor on Constance M. Burge ja produtsent Aaron Spelling. Õdesid kehastavad Holly Marie Combs, Alyssa Milano ja pärast Shannen Doherty lahkumist Rose McGowan. Piper Halliwell – Holly Marie Combs Phoebe Halliwell – Alyssa Milano Paige Halliwell (Paige Matthews) – Rose McGowan (4.–8. hooaeg) Prudence "Prue" Halliwell – Shannen Doherty (1.–3. hooaeg) Leo Wyatt – Brian Krause Darryl Morris – Dorian Gregory (1.–7. hooaeg) Cole Turner – Julian McMahon (3.–5. & 7. hooaeg) Chris Halliwell – Drew Fuller (5.–8. hooaeg) Billie Jenkins – Kaley Cuoco (8. hooaeg) Dan Gordon – Greg Vaughan (2. hooaeg) Andy Trudeau – Ted King (1. hooaeg) Penelope "Penny" Halliwell (vanaema) – Jennifer Rhodes Patricia "Patty" Halliwell (ema) – Finola Hughes Victor Bennett – Tony Denison (1. hooaeg); (James Read (3.–8. hooaeg) Samuel Wilder – Scott Jaeck – (2., 5. & 8. hooaeg) Väike Wyatt Matthew Halliwell – Jason & Kristopher Simmons (6.–8. hooaeg) Wyatt Matthew Halliwell – Wes Ramsey (6.–8. hooaeg) Sheila Morris – Sandra Prosper (5.–7. hooaeg) Elise Rothman – Rebecca Balding (4.–8. hooaeg) Coop – Victor Webster (8. hooaeg) Henry Mitchell – Ivan Sergei (8. hooaeg) Agent Kyle Brody – Kerr Smith (7. hooaeg) Jason Dean – Eric Dane (5.–6. hooaeg) Dex Lawson – Jason Lewis (8. hooaeg) Richard Montana – Balthazar Getty (6. hooaeg) Charmed andmekogus IMDb (inglise) Eestikeelne "Võluväe" foorum
Hannoveri piirkond

Hannoveri piirkond (saksa Region Hannover) on 2. järgu haldusüksus Saksamaal Alam-Saksi liidumaal. See külgneb (põhjast ja päripäeva) Heidekreisi, Celle, Gifhorni, Peine, Hildesheimi, Hameln-Pyrmonti, Schaumburgi ja Nienburgi kreisiga. Piirkonna pindala on 2290 km². 31. detsembril 2016 elas seal 1 148 700 inimest. Hannoveri piirkonnal on unikaalne õiguslik staatus Alam-Saksi kreiside seas. Sinna kuulub Hannoveri linn, liidumaa pealinn, millel on samad õigused kui kreisivabal linnal. Seetõttu on piirkond rahvaarvult palju suurem kui ükski teine kreis liidumaal. Selle haldusorgan on Regionsparlament ('piirkonna parlament'), mida juhib Regionspräsident ('piirkonna president'). Regionsparlament'i liikmed valitakse iga viie aasta järel ja selle juht iga kaheksa aasta järel kohalikel valimistel. Piirkond ümbritseb Hannoveri linna ja hõlmab selle metropolipiirkonna eeslinnad. Leine jõgi siseneb piirkonda lõunast, voolab läbi Hannoveri ja väljub põhja suunas. Loodes on Steinhuder Meer, järv, mille pindala on 32 km², ja piirkond, mis on tuntud kui Hannoversche Moorgeest. Hannoveri linn ei olnud piirkonna osa enne 2001. aastat, kui vana Hannoveri kreis ja linn (siis ametlikult Kreisfreie Stadt Hannover, mis tähendab "Hannoveri kreisivaba linn") ühendati, et moodustada uus Region Hannover (mitte segamini ajada endise Regierungsbezirk Hannoveriga). Seejuures säilitas Hannover kreisivaba linna õigused ja oma linnavalitsuse. Ligi pool piirkonna elanikest elab Hannoveris. Teise maailmasõja ajal oli Hannoveris XI sõjaväeringkonna peakorter, mis vastutas Braunschweigi, Saksi-Anhalti ja osa Hannoveri eest. See oli ka 71. jalaväediviisi garnisonilinn. Hannoveri-Braunschweigi-Göttingeni-Wolfsburgi metropolipiirkond http://www1.nls.niedersachsen.de/statistik/html/default.asp, vaadatud 26.04.2018. Hannoveri piirkonna koduleht
Belo Horizonte

Belo Horizonte on linn Brasiilias, Minas Geraisi osariigi pealinn. Elanike arv on 2020. aasta seisuga 2 721 564, millega on see Brasiilias rahvaarvult kuuendal kohal. Belo Horizonte kohale tekkis asula 18. sajandi alguses. Praegune linn loodi 1897. aastal nime all Cidade de Minas. Tegemist oli teise planeeritud linnaga Brasiilias pärast Teresinat. Nime Belo Horizonte sai linn 1906. aastal. Linnas tegutseb 1927. aastal asutatud Minas Geraisi Föderaalülikool. Kuulsamad Belo Horizontes tegutsevad jalgpalliklubid on Clube Atlético Mineiro, Cruzeiro Esporte Clube ja América Futebol Clube. https://www.ibge.gov.br/estatisticas/sociais/populacao/22827-censo-demografico-2022.html?edicao=37225, vaadatud 24.10.2023. Linna ametlik koduleht Belo Horizonte raekoja koduleht
Dementorid

Dementorid olid J. K. Rowlingu romaanisarjas "Harry Potter" võlurite vangla Azkabani valvurid kuni 1998. aasta suveni. Peale seda eemaldas uus võlukunstiminister Kingsley Shacklebolt nad sealt. Dementorid on armutud olendid. Nad äratavad inimestes ellu nende halvimad mälestused ja seetõttu paljud inimesed minestavad. Mugud neid ei näe, kuid tajuvad küll. Dementorid ei tee vahet nendel, keda nad jahivad ja nendel, kes neile ette jäävad. Dementor võib imeda ohvrist kõik õnneliku välja ja lõpuks teda "suudelda". Kui suudlus on sooritatud, ei ole ohvril enam hinge. Dementorid on ustavad neile, kes suudavad rohkem hüvesid ehk rohkem inimesi neile pakkuda. Harry Potteri romaanisarja alguses valvasid nad võlurite vanglat, kuid hiljem liitusid Lord Voldemortiga, kuna too lubas neil rohkem hävingut korraldada. Dementoreid suudab tõrjuda ainult patronus, mille esile kutsumisega enamik võlureid ja nõidu jäävad hätta.
Rein Ruutsoo

Rein Ruutsoo (sündinud 27. juunil 1947) on eesti filosoof, ajaloolane ja politoloog. Aastatel 1966–1971 õppis Ruutsoo Tartu Riiklikus Ülikoolis ja 1971–1974 Eesti NSV Teaduste Akadeemia aspirantuuris. Kandidaadikraadi kaitses ta 1978. aastal Riias Läti NSV Teaduste Akadeemia Filosoofia, Sotsioloogia ja Õiguse Instituudis. Ruutsoo väitekirja teema oli "Философия жизни в буржуазной Эстонии" ("Elufilosoofia kodanlikus Eestis"), töö juhendaja oli Lembit Valt. Ruutsoo oli NLKP liige. Ruutsoo kirjutas 1980 alla 40 kirjale. Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast. Ta oli Eesti Kongressi ja Põhiseaduse Assamblee liige. 23. aprillil 2007 kirjutas ta alla oli professorite avalikule kirjale pronkssõduri teisaldamise asjus. Rein Ruutsoo oli 2012-2024 MTÜ Ausad Valimised juhatuse liige. 1971–1983 ENSV Teaduste Akadeemia Ajaloo Instituudi aspirant ja nooremteadur 1983–1989 Eesti Rahvusraamatukogu raamatukoguhoidja (nõukogudevastase tegevuse tõttu oli tal teadustöö keelatud) 1989–1994 Eesti Teaduste Akadeemia Filosoofia, Sotsioloogia ja Õiguse Instituut, teadur 1995–1998 Tallinna Pedagoogikaülikooli Rahvusvaheliste ja Sotsiaaluuringute Instituut, vanemteadur 1998–2003 Tartu Pedagoogikaülikooli sotsiaalteaduskond, politoloogia korraline professor 2003–2005 Tallinna Pedagoogikaülikooli riigiteaduste osakonna võrdleva poliitika õppetooli professor 2006–2015 Tallinna Ülikooli riigiteaduste instituudi võrdleva poliitika õppetooli professor alates 2015 Tallinna Ülikool, Ühiskonnateaduste instituut, poliitikateooria professor 2002 Valgetähe V klassi teenetemärk 2006 Riigivapi klassi IV teenetemärk 2005 Eesti kodanike Euroopas. Maailmast 2005 : RSR artiklite kogumik : pühendatud professor emeritus Eero Loonele 70. sünnipäeval (120–152). Tartu: Tartu Ülikooli Kirjastus 2005 Tänapäevase mõttekultuuri suursaadik Eestis. Maailmast 2005 : RSR artiklite kogumik : pühendatud professor emeritus Eero Loonele 70. sünnipäeval (9–21). Tartu: Tartu Ülikooli Kirjastus (2008). Järelaitav demokraatia Eestis: saavutused ja väljavaated. Vikerkaar, 4, 111–120. 2006 Liberaliseerimine ilma demokraatiata. Vikerkaar, 7/8, 144–150. 2006 Baltic States and Northern Dimension. Kari Alenius, Anita Honkala, Sinikka Wunsch (toim). Studia Historica Septentrionalia (79–82). Rovaniemi: Gummerus 2006 Nõukogude Liidu provintsist rahvusriigiks. Märt Väljataga (toim). Vikerkaar 20. Valik esseid 1986–2005 (185–204). Tallinn: Kultuurileht 2007 Mälu paigad ja valged laigud: ajaloo uurimise taastumine Eestis 1985–1990. 2008 Rahvarinne valguses ja varjus. Haridus, 5–6, 14–18. Pöördumine Postimehes. "Kes? Mis? Kus? 2008. lk. 63 Rein Ruutsoo. Vastulause Andres Langemetsale – Sirp, 18. november 2005 Rein Ruutsoo: Kas lõpuks väsime vihakeelest – EPL, 22. detsember 2008 Erik Rand. Ruutsoo: keskerakondlik meedia on käitunud kriisis kõige mõistlikumalt – EPL, 17. veebruar 2009 Rein Ruutsoo: Eesti Kongress lõhestas tarbetult rahvast – Delfi, 4. märts 2010 Ruutsoo: iseseisvuse tõi Rahvarinde valitsus, mitte Eesti Komitee! Intervjuu Maarja-Liis Arujärvele – Pealinn, 15. märts 2010
Mora

Mora [m'uura] on tiheasustusega paikkond Rootsis Dalarna läänis, Mora valla keskus. Elanike arv 12 854 (2020). Statistical localities 2020 Statistical localities 2020
Pikomeeter

Pikomeeter (tähis pm) on SI-süsteemi pikkusühik, mis võrdub ühe triljondiku meetriga: 1 pm = 10–12 m = 0,000 000 000 001 m = 0,001 nm = 1000 fm. Seda mõõtühikut kasutatakse peamiselt aatomi suurusjärgus pikkuste mõõtmisel. Aatomite raadiused on vahemikus ca 53 pm vesinikul kuni 156 pm uraanil, aatomituumade läbimõõdud on vahemikus umbes 0,00175 (H) kuni 0,0117 pm (U). Pikomeetrit kasutatakse ka molekulide keemilise sideme pikkuse väljendamiseks. Röntgenikiirte lühemad lainepikkused on 10 pm ringis. Ühikute detsimaaleesliited X-ühik
Alstahaugi vald

Alstahaugi vald on vald Norras Nordlandi maakonnas. Vald asub umbes 920 saarel, mis moodustavad ühe Euroopa suurematest saarerühmadest. Suuremad saared on Alsten, Tjøtta, Rødøya ja Mindlandet. Valla pindala on 215 km² ja elanike arv 1. jaanuaril 2008 oli 7207. Alstahaugi valla halduskeskus on Sandnessjøen Alsteni saare põhjaosas. Alsteni saart ühendab mandriga 1065 meetri pikkune Helgelandi sild. Alsteni saarel asub omapärane seitsme tipuga mäeahelik, mida kutsutakse Seitsmeks õeks (De syv søstre või Sju søstre). Seitset õde kujutab ka valla vapp. Alsteni saar (taamal mäeahelik Seitse õde) Alstahaugi pastoraat Arealstatistikk for Norge 07459: Alders- og kjønnsfordeling i kommuner, fylker og hele landets befolkning (K) 1986 - 2023  Alstahaugi vald – pildid, videod ja helifailid Wikimedia Commonsis Alstahaugi koduleht
Andøy vald

Andøy vald on vald Norras Nordlandi maakonnas. Hõlmab Andøya (490 km²) ja 165,6 km² Hinnøya saarest. Arealstatistikk for Norge 07459: Alders- og kjønnsfordeling i kommuner, fylker og hele landets befolkning (K) 1986 - 2023 http://www.andoy.net/
Ballangeni vald

Ballangeni vald oli vald Norras Nordlandi maakonnas. Vald moodustati 1. juulil 1925 Evenesi vallast eraldamise teel. 1. jaanuaril 2009 elas vallas 2623 inimest. Ballangeni vallast on pärit ABBA laulja Anni-Frid Lyngstad. 2020. aastal liideti Ballangeni vald Narviki vallaga Befolkning, 1. januar 2016
Beiarni vald

Beiarni vald on vald Norras Nordlandi maakonnas. Valla keskus on Moldjord. 07459: Alders- og kjønnsfordeling i kommuner, fylker og hele landets befolkning (K) 1986 - 2023
Étienne Girard de Soucanton

Parun Johann Karl Étienne Girard de Soucanton (6. september 1843 Kunda mõis – 21. oktoober 1910 Tallinn) oli Tallinna kaupmees ja Briti Tallinna au-asekonsul. Johann Karl Étienne Girard de Soucanton lõpetas 1862. aastal Tartu Ülikooli juristina. 1870. aastast oli ta Thomas Clayhills & Son kaasomanik, aastatel 1880–1910 omanik, Tallinna Börsiseltsi Börsikomitee esimees 1879–1910, Tallinna majaomanikkude laenuseltsi (immobiilpanga) president (Creditverein die Immobilienbesitzer in Reval). Aastatel 1903–1905 oli ta Tallinna Linnavolikogu esimees (ta oli täitnud sarnaseid kohustusi ka varem, alates 1892. aastast). Johann Karl Étienne Girard de Soucanton oli ka Eestimaa Kirjanduse Ühingu (Estländische Literärische Gesellschaft) liige. „Estonia“ seltsi auliige. Merehädaliste Abistamise Seltsi Eestimaa osakonna tegevliige alates seltsi asutamisest (1872) ja Seltsi abipresident alates 1895. aastast. Eestimaa rüütelkond kandis ta 1896. aastal ta aadlimatriklisse. Pidas 1869–1910 Briti Tallinna auasekonsuli ametit. Pärast tema surma sai uueks ausasekonsuliks tema kasupoeg William Girard. Ta oli Kuningliku Victoria Ordu liige (MVO; Member of Victorian Order). Jüri Kuuskemaa. «Suka Antonite» majad ja sehvtid Pealinn, 10. detsember 2004
William Girard

William Girard (1874–1919) oli Tallinna kaupmees ja Briti auasekonsul Tallinnas. William Girard oli tegelikult sünnipärane eestlane Karl-August Lauri, kelle Étienne Girard de Soucanton lapsendas. Aastail 1910–1919 oli ta Briti Tallinna auasekonsul. Auasekonsuli ametit hakkas ta pidama pärast oma isa surma ning pidas seda kuni 1919. aasta aprillini, kuni tema asemel hakkas Suurbritannia huve esindama peakonsul Vivian Bosanquet. Girard oli koos Hellmuth Wittega firma Thomas Clayhills and Son kaasomanik ja A/S "Port-Kunda" juhatuse esimees (1912–1919).
Araabia hobune

Araabia hobune on Araabia poolsaarelt pärit hobusetõug. Ta on üks varasemaid hobusetõuge ja temast pärinevad paljud tänapäeva tõud. Nõgusa profiili ja kõrge sabahoiaku järgi on araabia hobused kergesti äratuntavad. Neil on hea vastupidavus ja nad sobivad pika maa läbimiseks ning spordialadeks nagu kestvusratsutamine. Araabia hobuseid on kasutatud ja kasutatakse veel praegugi teiste tõugude parandamisel ja aretamisel. Näiteks inglise täisvereline ratsahobune ja Orlovi traavel pärinevad suures osas araabia esivanematest. Kuna araabia hobuse taoliste kabjaliste kujutisi on leitud Araabia poolsaare koopamaalidelt ja raidkirjadest, siis arvatakse, et seda tüüpi hobused elasid juba 3500 aastat eKr Araabia poolsaarel. Nagu ka beduiinid, kellega koos nad elasid, kohanesid araabia hobused karmi keskkonnaga. Nad on aretatud kõrbes pikkade vahemaade läbimiseks ja on seetõttu erakordselt vastupidavad. Araabia hobusel on laia otsaesise, nõgusa profiili ning väikeste kõrvadega elegantne pea. Tal on suured ilmekad silmad ja laiad ninasõõrmed. Kael on kõrge asetuse ja loomulikult kaarja hoiakuga. Rind on lai ja sügav. Araabia hobustel on pikk ja silmatorkav turi ning lühike ja sirge selg. Märkimisväärne on see, et neil on tavalise 18 roidepaari asemel vaid 17, mida teistel hobustel esineb harva, ja kuue nimmelüli asemel viis, mida esineb sagedamini. Neil on horisontaalne laudjas ja kõrge hoiakuga saba. Nahk on karvavärvusest sõltumata alati must. Karvastik on siidine ning saba ja lakk on tihedad. Turjakõrgus jääb enamasti 144 ja 152 cm vahele. Araabia hobusel on suursugune välimus ja graatsiline liikumine. Tavalisemad värvused on raudjas, hall, kõrb, kimmel ja must. Tihti esinevad näol ja jalgadel valged märgised. Puhtaverelisi araabia hobuseid aretatakse tänapäeval kõikjal maailmas. Neid kasutatakse nii klassikalistel aladel kui ka vesternratsutamises ja eriti kestvusratsutamises. Price, Michael (29.06.2017). "Most modern horses came from just two ancient lineages". Science. Vaadatud 07.01.2020. "Arabian Horse". Breeds of Livestock. Originaali arhiivikoopia seisuga 1.02.2020. Vaadatud 07.01.2020. "Arabian". International Museum of the Horse (inglise keel). Vaadatud 07.01.2020.{{netiviide}}: CS1 hooldus: tundmatu keel (link) "Orlov Trotter". International Museum of the Horse. Vaadatud 07.01.2020. "Preserving the Arabian Horse in Its Ancestral Land". Originaali arhiivikoopia seisuga 4. august 2008. Vaadatud 07.01.2020. Britton, John W. "The Arabian Horse". The Veterinary Student. 8: 88–90 – cit. via Iowa State University Digital Repository. http://www.waho.org/ http://www.alkhamsa.org/ Eesti Hobusekasvatajate Seltsi Araabia haruselts
Thomas Clayhills and Son

Thomas Clayhills and Son (ehk Thomas Clayhills & Son) oli Eestis tegutsenud ekspeditsioonifirma. Ettevõte asutati 1633. aastal (kuigi selle nime all hakati tegutsema pisut hiljem). Nimi jäi püsima kuni 1940. aastani. Firma tegevusalad olid väliskaubandus, impordi- ja ekspordikorraldus. Firma peamised sisseveoartiklid olid sool, raud, heeringad, tursk, tubakas, humalad jm. Välja veeti lina, vilja ja metsasaadusi, hiljem asbesti ja tsementi. Ettevõtte kontor asus aadressil Suur-Brookusmägi 14, Tallinn. 23.07.1940. aastal Riigivolikogus vastu võetud pankade ja suurtööstuste natsionaliseerimise deklaratsiooni ja Eesti vabariigi valitsuses 20.08.1940 kinnitatud natsionaliseeritavate veo-, stividor- ja ekspeditsiooniettevõtete nimestiku alusel natsionaliseeriti kaubamaja Thomas Clayhills & Son. 1606–1657 Thomas Drenteln 1657–1671 Carsten Drenteln 1684–1710 Johan Clayhills, abiellus Carsten von Drentelni tütre Gertrautiga 1710–1757 Thomas Clayhills 1757–1770 Hermann Johann Clayhills, võttis kasutusele firmanime Thomas Clayhills & Son 1770–1782 Margaretha Elisabeth Clayhills, Hermann Johann Clayhillsi abikaasa, neiupõlves Hetling 1782–1799 Johann Karl Girard, sai firma päranduseks Hermann Johann Clayhillsi leselt Margaretha Elisabeth Clayhillsilt, pärast abiellumist Anna Dorothea Hetlingiga 1782. aastal. 1799–1868 Johann Karl Girard de Soucanton 1868–1880 Arthur Girard de Soucanton 1880–1910 Johann Karl Étienne Girard de Soucanton, suri meessoost järglasteta, firma pärisid tema kasupoeg William Girard ja õepoeg Helmuth Witte. 1910–1919 William Girard 1910–1940 Helmuth Witte Tartu Postimees. "Kodumaa vanema ettevõtte juubel. Firma Th. Clayhills ja Son 300-aastane." 8. november 1933, nr 262, lk 2. Hannes Vinnal, Kolm hiiglast ehk kaubakontorid Th. Clayhills & Son, J. Jacke & Co. ja H. D. Schmidt nende arhiivid ajaloolase töös, Tuna 2/2021 Eesti Ajalooarhiiv (EAA) f. 4924.
Asekonsul

Asekonsul (inglise k. vice-consul, saksa k. Vizekonsul) on konsuli ametiaste.
UNICEF

Ühinenud Rahvaste Organisatsiooni Lastefond (inglise keeles United Nations Children's Fund, lühend UNICEF) on ÜRO hädaabifond, mille eesmärgiks on anda lastele humanitaar- ja arenguabi. UNICEF asutati 1946. aastal ÜRO Rahvusvaheline Laste Hädaabifondina (United Nations International Children's Emergency Fund) ning selle esialgne eesmärk oli varustada Teise maailmasõjas laastatud riikidest pärit lapsi hädavajaliku toidu ja meditsiinilise abiga. Aastal 1953 sai algsest ajutisest missioonist ÜRO iseseisev allasutus ja ta nimi muudeti ÜRO Lastefondiks. Fondi algsest nimetusest pärinev lühend UNICEF on endiselt kasutusele jäänud. Fondil on kontorid 150 riigis ja see tegutseb kokku 192 riigis. UNICEF tegeleb muuhulgas haiguste ennetuse ja vaktsineerimisega, HIV-i nakatunud emade ja laste raviga, laste toitlustamisega, hariduse edendamisega ning katastroofi järel kriisiabiga. 2019. aastal aitas UNICEF 307 miljonit last toiduabiga, võimaldas hariduse 17 miljonile lapsele ning andis humanitaarabi 285 humanitaarkriisis 96 riigis. 1965. aastal sai UNICEF Nobeli rahuauhinna. "Emerging from the ashes of war: 1946–1979". UNICEF. Vaadatud 18. november 2020. "UNICEF annual report 2019". UNICEF. Vaadatud 18. november 2020. UNICEF.org
Hillingdon

Hillingdon on paikkond Londonis Hillingdoni linnaosas 22,8 km Charing Crossist lääne pool. Kunagi oli olemas Hillingdoni kihelkond, kuhu kuulus Uxbridge'i kabelkond (chapelry), millest 1866 sai Uxbridge'i vald (civil parish). Aastal 1894 jaotati omavalitsusaktiga (Local Government Act 1894) jaotati Hillingdoni vald kaheks vallaks: Hillingdon West läks koos Uxbridge'iga Uxbridge'i linnadistrikti koosseisu, Hillingdon East Uxbridge'i maadistrikti koosseisu. Aastal 1928 viimane kaotati ning Hillington East läks Uxbridge'i linnadistrikti koosseisu. Aastal 1938 kaotati mõlemad vallad ning nad läksid Uxbridge'i valla koosseisu. Aastal 1965 loodi 1963. aasta Londoni valitsemise akti (London Government Act 1963) põhjal Londoni Hillingdoni linnaosa. Cowley Ickenham Uxbridge Hayes Hillingdoni metroojaam